Ж А Д Ы Н А М А
Халықтың жинау эвакуациялық пунктіндегі (ЖЭП) мінез-құлық ережелері

1. Қала сыртындағы аймаққа эвакуациялануға жататын азаматтар белгіленген уақытта жинау эвакуациялық пунктіне келуі тиіс. Өздерімен бірге құжаттарын, салмағы 30 кг-нан аспайтын жеке заттарын, 2–3 күнге жететін азық-түлік қорын және жеке қорғану құралдарын (газтұмылдырық немесе респиратор, мата қорғаныш маскасы немесе мақта-дәке таңғышын) алып келуі қажет.
 2. ЖЭП тіркеуден өткен әрбір азамат өз командасының (тобының) нөмірін есте сақтап, топпен бірге болуы, автокөлікке (теміржол көлігіне) отырғызу орны мен уақытын немесе жаяу колоннаның жөнелтілу уақытын білуі тиіс.
 3. Жолға шығу туралы команда берілгенде, тәртіпті сақтай отырып, колоннадағы өз орныңызды жылдам иелену.
4. Жол жүру кезінде тәртіп пен белгіленген ережелерді сақтау, колонна (топ) жетекшісінің нұсқауларына сәйкес және оның рұқсатымен әрекет ету қажет.
5. Топ жетекшілері ұйым басшысының немесе ЖЭП басшысының (бастығының) шешімімен топтардың жинақталуына қарай тағайындалады.
Топ жетекшілері тәртіп пен тәртіптілікті қамтамасыз етуге, сигналдар мен командаларды бақылауға және олардың орындалуын қамтамасыз етуге міндетті.
6. «Әуе дабылы» сигналы жарияланған кезде эвакуацияланатын азаматтар жинау эвакуациялық пунктінің бастығы (эшелон бастығы, колонна жетекшісі) көрсеткен орындарға тез арада барып, паналауға міндетті.
7. Қала сыртындағы аймаққа келгеннен кейін эвакуацияланған халық жергілікті атқарушы органдардың нұсқауларын және Азаматтық қорғаныс штабының сигналдарын орындауға міндетті.

АЗАМАТТАР!
Тәртіп пен тыныштық, ұйымшылдық сақтаңыздар,
жинау эвакуациялық пункті әкімшілігі мен полиция қызметкерлерінің нұсқауларын орындаңыздар.
